สวัสดีค่ะ สำหรับเรื่องต่อไปนะคะ ก็เป็นเรื่องง่ายๆ สบายนะคะ เกี่ยวกับของกินนะคะ ก็คือ ผลไม้นั้นเองนะคะ ผลไม้ที่มีมากมายหลากหลายในประเทศของเรานะคะ ในประเทศไทยนะคะ ก็มีผลไม้เยอะแยะตามฤดูกาลมากมายนะคะ เราก็มาทำความรู้จักกันเลยดีกว่านะคะ โดยที่ในภาพนี้เนี่ย มันมีภาพย่อยๆ ทั้งหมดอยู่สิบภาพด้วยกันนะคะ เราก็มาเริ่มกันที่ภาพที่หนึ่งกันเลยค่ะ

ภาพที่หนึ่งนะคะ เราก็เห็นภาพมี เป็นบริเวณริมฟุตบาทนะคะ หรือว่าริมทางริมถนนนะคะ ในภาพเราเห็นมีผู้หญิงอยู่คนหนึ่งนะ ผู้หญิงผมประมาณคอนะ ยาวประมาณคอ ไว้ผมหน้าม้านะ ใส่เสื้อยืดนะ เสื้อยืดสีขาวนะคะ แขนสั้น แล้วก็ใส่กระโปรงสีขาวนะคะ ใส่รองเท้าผ้าใบนะคะ เขากำลังเดินมานะ หน้าตาเขาดูเป็นไง อยากกินนะคะ อยากกินอยากสั่งนะคะ ก็เดินมาที่รถเข็นนะ ในภาพมันคืออะไร รถเข็นนะคะ ในนี้เขาเรียกว่าเป็นรถขายผลไม้นะคะ รถเข็นที่ขายผลไม้นะคะ หรือว่ารถขายผลไม้นั้นเองนะ แล้วก็คนขายก็จะมีอยู่คนขายอยู่คนหนึ่งนะ เป็นผู้ชายใส่หมวกดูเรียบร้อยนะ ใส่ผ้ากันเปื้อนอย่างดีนะคะ ผู้ชายคนนี้เราเรียกว่าคนขายผลไม้นะคะ ผลไม้อันนี้เนี่ย ก็ไม่ใช่เป็นผลไม้ที่ว่าเราต้องเอากลับไป เขาเรียกว่าเอากลับไปปอกกินที่บ้านนะคะ ก็คือ ผู้ชายคนนี้จะมีหน้าที่ทำให้เราเลยนะคะ โดยเรามาดูกันซิว่าเขาทำยังไงนะ อะในภาพเราดูก่อน ในภาพก็จะมีรถเข็น ลักษณะเป็นรถนะคะ เรามองภาพนะ เป็นด้านตัดนะ บริเวณรถก็จะมีช่องกระจกนะคะ มีอยู่สี่ช่องด้วยกันนะคะ ช่องแรกก็เป็นช่องสีแดง ช่องที่สองสีเขียว ช่องที่สามสีเหลืองนะ ช่องที่สี่ก็สีออกแบบว่าเขียวขี้ม้านะ เขียวอ่อนๆ นะคะ ก็คือ บ่งบอกว่ามีขายมีผลไม้ขายหลากหลายนะ ในภาพก็เป็นรถเข็นนะคะ มีสองล้อเห็นไหม มีสองล้อนะคะ แล้วก็ด้านหน้าเนี่ย มันเหมือนกับว่ามีเหล็กนะคะ ที่เป็นลักษณะโค้งๆ ยาวๆ นะ โค้งยาวลงมานะคะ แล้วก็มาชนกับที่ตรงบริเวณพื้นนะคะ ก็เหมือนกับว่าเป็นตัวช่วยจอดนั้นเองนะคะ ไม่ทำให้รถเข็นเนี่ย หน้ามันคว่ำนะคะ เวลาจอดนะ ส่วนเวลาเข็นเนี่ย ก็ง่ายๆ ใช่ไหมคะ ก็ไปยืนอยู่ด้านหลังนะ ก็จับบริเวณที่มือถืออะนะคะ ไม่ใช่มือถือสิ บริเวณแฮนด์หรืออะไรอะ เป็นบริเวณที่จับอะนะคะ แล้วก็[...]เวลาเข็นก็ต้องมีการยกหน้าขึ้นนิดหนึ่งนะ เพื่อที่จะได้เข็นไปได้นะ ส่วนเวลาจอดก็แค่ยกหน้าลงใช่ไหมคะ ตัวเหล็กตัวนั้นมันจะได้แนบกับพื้นนะ มันจะได้หน้ามันจะได้ไม่คว่ำลงมานะ เพราะว่าถ้าไม่มีเหล็กตัวนั้นเนี่ย ล้อสองล้อมันก็จะไม่ทำให้รถเข็นมันอยู่ได้ใช่ไหมคะ หน้ามันก็จะคว่ำลงมาอะ ดูต่อไปนะคะ ในภาพเราก็จะเห็นมี เขาเรียกว่าอะไร มีเสา มีเสาเพิ่มขึ้นมานะคะ ด้านข้างนะ เป็นลักษณะเหมือนผ้าใบนะ เขาอาจจะไปอยู่ใต้ผ้าใบนะคะ กันแดดนิดหนึ่งนะ อยู่ใต้ผ้าใบของร้านแถวไหนบริเวณหนึ่งนะ อาจจะไปเช่าที่อยู่นะคะ นิดๆ หน่อยๆ อยู่หน้าร้านของเขานะคะ ไปขายผลไม้อยู่ที่บริเวณริมถนนหน้าร้านอะไรบางอย่าง แล้วตรงนั้นก็จะมีเป็นผ้าใบนะคะ ที่คลุมนะคะ ปิดบังแดดด้วย กันฝนด้วยนะคะ

ภาพต่อมาค่ะ ภาพที่สองนะ ภาพที่สองก็ผู้หญิงคนนี้นะคะ ก็เดินเข้ามาใกล้อีกนิดหนึ่งนะคะ เดินเข้ามาชิดกับที่ร้านรถเข็นนี้เลยนะ ก็เดินเข้ามาแล้วก็เขาทำท่านะ ทำมือนะคะ ชี้มือขึ้นมานะ นิ้วชี้ขึ้นมาเหมือนกับว่าสั่งอะไรหนึ่งอย่างนะคะ เขาบอกว่า เอามะละกอถุงหนึ่งนะ มะละกอถุงหนึ่งนะคะ เพราะว่าเวลาขายเนี่ย ก็เขาก็จะขายเป็นถุงๆ ใช่ไหมคะ เขาก็บอกว่า เอามะละกอถุงหนึ่งนะ ก็คนขายก็ฟังใช่ไหมคะ แล้วก็จะทำ ในภาพเราดูรูปร่างของมะละกอกันก่อนนะคะ มะละกอมันก็เป็น เป็นผลไม้นะคะ ที่อร่อยมากเลยนะ ถ้าเวลามันสุกนะ มันก็จะหวานมากนะคะ เป็นทรงยาวๆ นะคะ ตอนติดเนี่ย มันจะมีเปลือกสีเขียวนะ แต่ตอนสุกแล้วเนี่ย เปลือกมันจะกลายเป็นสีเหลืองๆ ส้มๆ นะคะ มันก็จะ คือมันสุกแล้ว แล้วก็เวลาตอนดิบเนี่ย ที่ตอนมันเป็นเปลือกสีเขียวเนี่ย เนื้อมันจะแข็งนะ แต่ว่าพอตอนมันสุกแล้วนะคะ ตอนที่เปลือกมันเปลี่ยนสีแล้วเป็นสีเหลืองๆ ส้มๆ แล้วเนี่ย เนื้อมันก็จะนิ่มนะคะ ตอนดิบนะ พูดใหม่ ตอนดิบรสชาติมันก็จะแบบจืดๆ นะ ส่วนใหญ่เขาจะมาทำเป็น เขาเรียกว่า เอามาทำกับข้าวนะ เช่นแกงส้มนะคะ หรือว่าเอาไปทำ เอาไปทำ เขาเรียกว่าอะไร ส้มตำ อะ ส้มตำรู้จักไหม อาหารส้มตำเป็นที่รู้จักกันดี เอาไว้ทำส้มตำนะคะ เมืองไทยชอบกินส้มตำ แต่พอสุกแล้วเนี่ย ก็เอามากินเป็นแบบของว่างได้นะ เป็นผลไม้เอามากินแทน เพราะว่ามันก็จะหวานนะคะ ส่วนตรงกลางของมะละกอเนี่ย มันก็จะมีเม็ดด้วยนะ มันจะมีช่องเป็นโพรงอยู่ตรงกลางนะคะ เม็ดของมัน เวลามันดิบเนี่ย เม็ดมันก็จะเป็นสีขาว แต่ถ้าเวลามันสุกแล้ว เวลาเราผ่าออกมาผ่าครึ่งหนึ่งเนี่ย ผ่าครึ่งแนวยาวนะคะ เวลาเรากินมะละกอจะผ่าครึ่งแนวยาว เราก็จะเห็นเป็นเม็ดดำๆ นะคะ ก็แสดงว่ามันสุกแล้วนั้นเองนะคะ อะ ผู้หญิงคนนี้เขาก็สั่ง เอามะละกอถุงหนึ่งนะ ผู้ชายคนขายผลไม้ก็ฟังนะคะ พูดลักษณะคนขายผลไม้อีกทีหนึ่ง เขาใส่หมวกใช่ไหม ใส่หมวกแก๊ปนะคะ มีปีกด้านหน้านะ ก็สีส้มนะ แล้วก็แต่งตัวนะ ใส่เสื้อยืดสีฟ้านะ แล้วก็มีผ้ากันเปื้อนอยู่ด้านหน้านะคะ เขาก็ฟังนะคะ แล้วเขาก็จะทำให้นะคะ

ภาพที่สามนะคะ ในขั้นตอนที่จะเตรียมนะคะ เตรียมผ่าผลไม้นะคะ เขาก็ อันนี้เขาก็เอาลูกใหม่ไว้ให้เลยนะ ก็ผ่าลูกใหม่ให้เลย ในภาพเราก็จะเห็นนะคะ ภาพที่สามนะ มีเขียงนะ มี ดูอุปกรณ์ก่อน มีเขียงอยู่ด้านล่างนะ แล้วด้านข้างก็จะเป็น มีดนะ มีดที่คมมาก มีปลายแหลมมากนะคะ ในภาพเราก็จะเห็นมีมือนะคะ อยู่ข้างหนึ่งนะ ที่จับมะละกอไว้นะคะ วางไว้นะ ในภาพนี้เราเห็นมันมีเปลือกอยู่นะ มีเปลือกสีเหลืองๆ ส้มๆ นะคะ ส่วนตัวเนื้อมะละกอเนี่ย มันจะออกสีแดงนะ ถ้าเวลามันสุกแล้วมันก็จะออกสีแดงนะคะ เมื่อกี้อย่างที่บอกถ้าเกิดว่ามันยังไม่สุกเนี่ย เนื้อมันก็จะเป็นสีขาวๆ นะ เราก็จะเอาไปขูดๆ เป็นเส้นๆ นะ ไปทำตำ ไปทำส้มตำ แต่ว่าพอมันสุกแล้ว ก็มารับประทานเป็นของว่างนะ เป็นอาหารกินเล่นไรยังงี้นะคะ เป็นของกินเล่นได้เป็นผลไม้ ก็ในภาพเราจะเห็นมะละกอเนี่ย มันถูกนะคะ ถูกหั่นครึ่งหนึ่งในทางยาวในด้านยาวนะคะ แล้วเราก็เห็นมีเปลือกเนี่ย มีเปลือกสีเหลืองๆ ส้มๆ อยู่ด้วยนะคะ ก็ก่อนอื่นจริงๆ แล้วเราต้องทำการปอกเปลือกออกก่อนนะคะ เพราะว่าเปลือกนั้นมันกินไม่ได้เนอะ

ภาพที่สี่ค่ะ ภาพที่สี่นะคะ ในภาพเราก็จะเห็นเป็นมือของผู้ชายคนขายนะคะ จับมะละกอเป็นไงคะ ลักษณะหั่น ก็คือ เอามีดนะคะ วางไว้ตรงกลางด้านบนนะ แล้วก็ปาด ปาดยาวลงมานะ ลากยาวลงมานะคะ สังเกตลูกศรลากยาวลงมาไปตลอดทางยาวของมะละกอนะคะ ก็จริงๆ แล้วเราต้องทำการปอกเปลือกนะคะ แล้วก็เอาไอ่ตัวเม็ดมะละกอ เมล็ดมะละกอเนี่ย ออกให้หมดก่อนนะ พวกนั้นมันกินไม่ได้ ถ้ามีเม็ดมันก็จะทำให้รสชาติขมนะ เราต้องเอาเม็ดออกก่อนนะคะ ก่อนที่เราจะหั่นแบบนั้นนะคะ แล้วก็ในภาพเราก็จะเห็นคนขายเอามีดนะคะ เริ่มจากตรงกลางด้านบนนะคะ แล้วก็ปาดนะ ลากนะคะ ผ่า เขาเรียกว่าผ่า ลากกลางลงมานะคะ ตลอดความยาวของมะละกอเลยนะคะ โดยที่ด้านล่างนั้นก็จะเป็นเขียงนะคะ ด้านบนก็เป็นมีด แล้วก็ผ่ากลาง

ภาพที่ห้าค่ะ ภาพที่ห้า หลังจากผ่ากลางแล้วใช่ไหมคะ มันก็จะกลายเป็นสองชิ้นนะ สองชิ้น แล้วก็จะได้มะละกอสองชิ้นเท่าๆ กัน ในภาพที่ห้าก็ เราก็จะเห็นนะคะ เหมือนเดิม เขียงใช่ไหมคะ อยู่ด้านล่างนะ เขียงแบนๆ นะ ลักษณะเป็นสี่เหลี่ยมผืนผ้าเขียงแบนๆ นะคะ แล้วก็หลังจากที่ผ่ามะละกอได้สอง เขาเรียกออกมาได้สองชิ้นใหญ่แล้ว เขาก็จะเริ่มซอยนะ ซอยแต่ว่าซอยห่างไม่ใช่ซอยถี่ๆ ซอยห่างนิดหนึ่ง ซอยมะละกอให้ห่างกัน เหมือนกับว่าเป็นลักษณะลูกเต๋าใหญ่ๆ นะ เหมือนลูกเต๋าใหญ่ๆ นะคะ เป็นลักษณะสี่เหลี่ยมจัตุรัสนะคะ เขาก็ใช้มือของเขาเนี่ย ช่วยจับ แล้วเขาก็ใช้มีดเขาเนี่ย หั่นเป็นท่อนๆ เท่าๆ กันนะ ขนาดแบบพอดีคำนะ ไม่เล็กเกินไปไม่ใหญ่เกินไปเลย ขนาดพอดีคำนะคะ ก็หั่นๆๆ ตอนนั้นในภาพเราก็เห็นเขาหั่นมาได้ครึ่งหนึ่งแล้วนะคะ แล้วก็หั่นๆๆ เขาก็ต้องหั่นให้มันตลอดนะคะ หั่นให้สุดนะคะ หั่นให้เป็นชิ้นประมาณลูกเต๋านะ ขนาดพอดีคำขนาดเท่าๆ กัน ดูสวยงาม

ภาพที่หกค่ะ ภาพที่หกนะคะ ก็หลังจากที่หั่นเสร็จแล้วเป็นไงคะ มันก็สวยงามเรียบร้อยแล้ว ก็เป็นขั้นตอนต่อมา ก็คือ ใส่ถุงพลาสติกนั้นเองนะคะ ก็ผู้ชายที่เป็นคนขายเนี่ย คนขายผลไม้ก็หยิบถุงเปล่ามาถุงหนึ่งนะคะ แล้วก็เทมะละกอที่หั่นไว้เมื่อกี้นี้ ที่หั่นเสร็จแล้วเนี่ย เทใส่ถุงนะคะ ให้กับลูกค้า เขาก็ใช้มือข้างหนึ่งกางถุงออกนะคะ แล้วก็มืออีกข้างหนึ่งเนี่ย เอายกเขียงขึ้นนะคะ แล้วก็เทเนื้อมะละกอเนี่ย ใส่ลงไปในถุงนะคะ สังเกตเนื้อมะละกอ ก็จะเป็นเนื้อสีแดงนะคะ ก็บอกเมื่อกี้บอกแล้วว่า ถ้าเป็นเนื้อสีแดงก็เป็นเนื้อสุกเนื้อหวานนะคะ ที่กินอร่อย

ภาพที่เจ็ดค่ะ ภาพที่เจ็ดนะคะ ก็เสร็จเรียบร้อยใช่ไหมคะ ก็อยู่ในถุงสวยงามนะคะ ก็มีการพับปากถุงนิดหน่อยนะคะ ให้ดูดีนะคะ ให้แบบว่าดูกินง่ายนะ หยิบง่าย แล้วก็มีการเสียบไม้ลงไปด้วยนะคะ ก็บางร้านก็จะเป็นแบบไม้จิ้มฟัน บางร้านก็อาจจะเป็นแบบไม้ เขาเรียกว่าไม้แหลมยาวๆ นะคะ อย่างนี้ก็ไม้สวยหน่อย ลักษณะคล้ายๆ ส้อมนะ หัวท้ายมีแบบรอย[แสก]นะคะ คล้ายๆ ส้อม เวลามันก็แบบว่า เวลาจิ้มลงไป มันก็ทำให้มันแบบว่าจับกับตัวผลไม้ได้ดี มันไม่หลุดง่ายเลยนะคะ ไม้เขาก็ใช้ไม้ปักลงไปที่ตรงกลางนะคะ ของชิ้นมะละกอหนึ่งชิ้นนะคะ ซึ่งไม้อันนี้มันช่วยยังไงคะ มันคือเป็นอุปกรณ์ในการกินนั้นเองนะคะ แทนที่เราจะใช้มือหยิบนะคะ หรือแทนที่เราจะไปหาช้อนหาส้อมมาใช้นะคะ เราก็ใช้ไม้อันนี้นะคะ แค่จิ้มผลไม้นะคะ จิ้มขึ้นมา แล้วเราก็กินได้เลย เดินกินเล่นไปได้เลย เดินกินเหมือนขนมได้เลยนะคะ ก็จิ้ม แล้วก็กิน จิ้ม แล้วก็กินนะคะ ง่ายนะคะ

ภาพที่แปดค่ะ เสร็จเรียบร้อยแล้วนะคะ หั่นใส่ถุงเสร็จเรียบร้อยแล้ว ก็ยังไงคะ ส่งให้กับลูกค้านะคะ ส่งให้กับลูกค้า ก็เขาเอามือสองข้างเลยนะคะ ก็ส่งข้ามไอ่ตัวตู้กระจกที่เขาวางขายผลไม้ไว้นะคะ ส่งข้ามมาอีกด้านหนึ่งนะคะ ซึ่งลูกค้ารออยู่ด้านหน้านะคะ ก็ส่งให้นะคะ ลูกค้าก็ยังไงคะ คือผู้หญิงคนเมื่อกี้ที่เราพูดครั้งแรกนะ ที่ผมสั้นๆ ประมาณคอนะ ผมหน้าม้า ใส่เสื้อยืดสีขาวนะคะ คอกลม ก็ยื่นเงินให้นะคะ ก็พูดว่าประมาณเท่าไหร่ดี อันนี้อาจจะประมาณ อะ ยีบห้าบาทละกัน ดูแบบว่า เพราะว่าใช้มะละกอครึ่งลูกเนี่ย แพงหน่อย ยีบห้าบาท เขาอาจจะให้เงินไปสี่สิบบาทนะคะ ให้เงินไปสี่สิบบาทใช่ไหม เป็นแบงค์ยี่สิบสองใบนะ สีเขียวๆ ให้เงินไปสี่สิบบาท ก็ ถ้ายื่นเงินไปแล้วก็จะได้เงินทอนกลับมานะคะ เขาก็ยื่นของให้ ยื่นผลไม้ให้ แล้วก็คนซื้อก็ยื่นเงินให้กับพ่อค้านะคะ ก็ขั้นตอนในการซื้อก็หมดแล้ว ไม่มีอะไรแล้วนะคะ ก็ไปเดินเข้าไปนะคะ แล้วก็เลือกสินค้านะคะ แล้วก็จ่ายเงิน แล้วเราก็ได้ของกินกลับมา

สำหรับที่ร้านขายผลไม้เนี่ย มันก็มีขายผลไม้หลายๆ อย่างนะคะ ก็แตกต่างกันไปตามฤดูกาลนะคะ ก็ในภาพที่เก้าเนี่ย เราก็จะได้เรียนรู้ผลไม้ที่มันแตกต่างกันไปนะคะ ดูภาพที่เก้า มันมีผลไม้ที่เรียงกันอยู่นะคะ เป็นภาพยาวๆ เนี่ย มีอยู่ห้าชนิดด้วยกันมีห้าอย่างนะคะ เราเริ่มกันที่ภาพที่เก้าอย่างแรกกันก่อนนะคะ อย่างแรกเนี่ย เราเรียกว่าสับปะรดนะ สับปะรดนะ ในภาพนี้เราเห็นมีสับปะรดอยู่สองลูก หรือว่าเป็นสองหัวก็ได้นะ เพราะลักษณะมันเป็นแบบกลมๆ นะคะ มีสับปะรดอยู่สองลูกละกัน เรียกเป็นลูกนะคะ ก็สับปะรดเนี่ย มันลักษณะพิเศษของมัน ก็คือ มันมีตา เราเรียกตาสับปะรดนะ ตามันมีเยอะ มันมีรอบตัวนะคะ สับปะรดมีตารอบตัว ตาของมันเนี่ย ก็เป็นแบบ เขาเรียกว่าอะไรอะ เป็นจุดๆ ดำๆ เป็นตำแหน่งเรียงๆ กันเท่าๆ กันนะคะ รอบๆ ตัวของสับปะรดนะ เหมือนกับในภาพเราเห็นไหม ตาสับปะรดเป็นจุดดำๆ นะคะ แล้วก็บริเวณหัวของมันเนี่ย ก็จะมีเป็นสีเขียวๆ นะ ที่มันเป็น เขาเรียกว่า เป็นหัวสับปะรดนะคะ สีเขียวๆ ขึ้นมานะ ขึ้นมาเป็นดอก ขึ้นมา บริเวณนั้น กินไม่ได้ใช่ไหมคะ เวลาจะเรากินเนี่ย เราก็ต้องตัดออกนะ ตัดหัวตัดท้ายออกนะคะ แล้วก็ปอกเปลือกออกนะคะ แล้วก็ตัดตาออกด้วยนะ สับปะรดนี้ก็เป็นผลไม้ที่ปอกยากนิดหนึ่ง เพราะว่ามีตาเยอะนะคะ ต้องเอาตาออกก่อนนะคะ ในภาพเราเห็นมีสับปะรดอยู่สองหัวหรือสองลูกนั้นเอง แล้วก็มีตาสับปะรดเยอะแยะเลยนะคะ ลักษณะของมัน ก็คือ สีเหลืองนะ สีของมันจะเป็นสีเหลือง ถ้ามันยังไม่ค่อยสุกมากมันก็จะออกเขียวๆ หน่อย แต่ว่าถ้ามันสุกมากมันก็จะออกเหลืองๆ เขียวๆ นะคะ รสชาติของสับปะรดเป็นไงคะ รสชาติของมันก็คือออกเปรี้ยวๆ หวานๆ นะ มันก็แล้วแต่พื้นที่ในการปลูกด้วย พื้นที่ที่ปลูกนะคะ ถ้าพื้นที่ที่ดินไม่ค่อยดี สับปะรดอาจจะมีรสเปรี้ยวนะคะ หรือพื้นที่ที่มีดินอุดมสมบูรณ์นะ มีการดูแลดี สับปะรดก็จะมีรสชาติหวานนะคะ ดังนั้นรสชาติของสับปะรดเนี่ย ก็จะแตกต่างกันตามพื้นที่ที่ปลูกด้วยนะ

ต่อมานะคะ ภาพที่เก้าตัวที่สอง ผลไม้ชนิดที่สองที่เราจะพูดก็คือแตงโม แตงโมรู้จักไหม แตงโมนะคะ แตงโมก็ลูกมันก็จะเป็นลักษณะทรงกลมๆ รีๆ นะ เป็นทรงรีนะคะ ทรงรีมันไม่ได้กลมพอดี บางครั้งก็มีทรงกลมเหมือนกันนะ มันจะออกกลมๆ รีๆ ยาวๆ นะคะ ในภาพเราจะเห็น[สับปะรด/แตงโม] เปลือกด้านนอกมันนะ ก็จะเป็นสีเขียวลายๆ ขาวๆ สลับเขียวสลับขาวนะ หรือว่าสลับเขียวอ่อนสลับเขียวเข้มนะ แล้วแต่ความแก่ความอ่อนนะคะ ถ้ามันแก่มากๆ มันก็จะเขียวเข้มมากๆ แล้วก็มีสลับลายด้วยนะคะ ลายมันก็จะเห็นชัด ถ้ามันอ่อนนะ ลายมันก็จะเห็นไม่ชัด สีมันก็จะอ่อนหน่อยนะคะ ก็ถ้ายังไม่สุกเนี่ย มันก็จะกินไม่ได้นะ เพราะเนื้อมันจะขาว มันจะอ่อนเกินไปนะคะ ดังนั้นเนี่ย แตงโมถ้ายังไม่สุกนะ ยังเป็นแบบแตงโมอ่อนๆ อยู่ ก็เราก็เอามาทำกับข้าวได้เนอะ เอามาทำพวกแกงส้มพวกอะไรได้นะคะ แต่ว่าในภาพเนี้ย แตงโมมันสุกแล้วนะ สุกแล้ว แล้วก็มาทำเป็นของว่าง เป็นผลไม้กินในเวลาว่างนะคะ หรือว่ากินหลังอาหารนั้นเองนะ แตงโมถ้าเกิดว่าเราผ่ามาแล้วเป็นยังไง แตงโมมันก็จะมีเนื้อสีแดงนะ แตงโมเนี้ย ก็จะมีเม็ดด้วย เม็ดของมันก็จะเป็นเม็ดแบนๆ ดำๆ นะคะ ทรงแบบเหมือนคล้ายๆ หยดน้ำหัวแหลมๆ หัวแหลม ด้านตูดก็จะเป็นแบบโค้งๆ นะ คล้ายๆ หยดน้ำนะคะ แตงโม เม็ดแตงโมก็จะเป็นสีดำนะ ถ้ามันสุกแล้ว แต่ถ้ามันไม่สุกนะ เม็ดมันก็จะเป็นสีขาว แล้วเม็ดมันก็ไม่ใหญ่ด้วยนะ แตงโมมีเนื้อสีแดงนะคะ รสชาติเป็นยังไง รสชาติก็คือหวานนั้นเอง ถ้าแดงมากก็หวานมากเนอะ อันนี้ก็แล้วแต่ ลักษณะคล้ายๆ กับสับปะรดนะคะ ขึ้นอยู่กับพื้นที่ที่ปลูกด้วยนะ ก็พื้นที่ดินดีดูแลดีนะ แตงโมหวานอร่อยนะ ถ้าดูแลไม่ดีแตงโมก็มีรสชาติจืดนะคะ แตงโมนี้ก็เป็นผลไม้ที่มีน้ำเยอะนะคะ มันเป็นแตงโมที่แบบอมน้ำอะ เวลากินเข้าไปแล้วมันเหมือนกินน้ำด้วย เพราะว่าตัวเนื้อแตงโมนี้มีน้ำแบบเปอร์เซ็นต์สูงมากนะคะ

ต่อมาภาพที่เก้า เหมือนเดิมแต่ว่าเป็นผลไม้ชนิดที่สามนะ ตรงกลางเห็นไหมคะ ตรงกลางเราจะเห็นเหมือนมีสองสีนะคะ ก็คือ เป็นมะม่วง มะม่วงนะคะ ด้านบนตรงกลาง มะม่วง รู้จักมะม่วงไหม มะม่วงลูกมันก็ เขาเรียกว่ากลมๆ ส่วนปลายมันจะออกแหลมๆ หน่อยนะคะ มะม่วงในภาพด้านบนที่เป็นสีเหลือง เหลืองเลยนะ ก็คือ แปลว่ามะม่วงนั้นมันสุกแล้วใช่ไหม มะม่วงสุกแล้ว ส่วนด้านล่างเป็นมะม่วงสีเขียว ก็คือ เป็นมะม่วงดิบนะคะ ซึ่งที่ประเทศไทยก็มีมะม่วงหลาย เขาเรียกว่าหลายพันธุ์อะนะคะ มีทั้งมะม่วงเปรี้ยว มะม่วงมัน เขาเรียกว่าอะไร เปรี้ยว มัน มะม่วงหวาน มะม่วงไรยังงี้นะคะ ก็มีหลายชนิดนะคะ แต่ก็ส่วนใหญ่ถ้าเวลาสุกแล้วเนี่ย มันก็จะหวานนะ ก็อย่างภาพด้านบนนะคะ มะม่วงสีเหลืองก็เป็นมะม่วง เวลาเรากินใช่ไหมคะ เราก็ปอกเปลือกออกก่อนนะคะ แล้วก็ผ่าเนื้อออกมานะคะ แล้วก็เอาทิ้งเม็ดมะม่วงไปนะคะ กินเฉพาะเนื้อนะคะ มะม่วงก็จะมีรสชาติหวานนะ เวลากินก็บางครั้งก็ เขาเรียกว่า เอามากินกับข้าวเหนียวนะคะ ก็จะมี เป็น เขาเรียกว่าขนมไทยอย่างหนึ่งที่เรียกว่า ข้าวเหนียวมะม่วงนะ ก็คือ กินมะม่วงนะคะ กับข้าวเหนียวมูนนะคะ ก็จะมีรสชาติหวานมันนะคะ

ส่วนภาพด้านล่างเป็นมะม่วงเปรี้ยวเห็นไหม หรืออาจจะเป็นมะม่วงมันก็ได้ แต่ว่าเป็นมะม่วงที่มันยังไม่สุกนะ จริงๆ มันอาจจะแก่แล้วมันยังไม่สุกนะ ก็คือ มันจะมีเปลือกสีเขียวนะคะ เขียวเข้มนะคะ บางครั้งก็มีเขียวอ่อนแล้วแต่มันอาจจะยังไม่สุกดีนะคะ ก็มะม่วงแบบนี้เนี่ย ก็จะมีเนื้อแข็งนะคะ เมื่อกี้ลืมพูดไปมะม่วงสุกนะคะ จะมีเนื้อนิ่มนะคะ ส่วนมะม่วงดิบก็จะมีเนื้อแข็งนะคะ ก็แข็งมาก เวลากินก็กัด ก็จะมีเสียงแบบ เสียงกัดเลยนะคะ ในภาพก็เวลาจะกินมะม่วงก็ต้องปอกเปลือกออกก่อนใช่ไหมคะ แล้วก็ค่อยๆ สับเป็นท่อนๆ แล้วก็กินนะคะ ซึ่งเพราะว่ามะม่วงมันเป็นมะม่วงเปรี้ยวมะม่วงมันไรยังงี้ใช่ไหมคะ ก็คนไทยก็จะมีเครื่องเคียงนะ เหมือนกับว่ามีพริกเกลือนะคะ จิ้มกับพริก จิ้มกับเกลือกิน เหมือนกับว่าเพื่อลดความเปรี้ยวหรือว่าเพื่อความเอร็ดอร่อยมากขึ้นนั้นเอง

ภาพที่เก้าค่ะ ภาพที่เก้า ภาพต่อมานะ ก่อนสุดท้ายเป็นสีส้มๆ มันเรียกว่าอะไรนะ ก็เรียกว่าส้มนั้นเองนะคะ เป็นส้มนะคะ ผลไม้ชนิดหนึ่งนะ ในภาพเราเห็นมีส้มอยู่สามลูกนะคะ แล้วก็มีเสี้ยวเสี้ยวหนึ่งนะที่มันถูกหั่นออกมาเป็นเสี้ยวหนึ่งนะ ในภาพมีส้มอยู่สามลูกน่ะ กลมๆ นะคะ แล้วก็มีเสี้ยว เสี้ยวส้มอยู่เสี้ยวหนึ่งนะคะ ส้มก็เป็นผลไม้อย่างหนึ่งนะคะ ที่มีเปลือกอยู่ด้านนอกนะ แล้วก็เนื้อของมันอยู่ด้านในนะ เนื้อของมันก็จะเป็นกลีบๆ นะคะ เราสามารถแกะ แกะกลีบออกได้ แยกเป็นกลีบออกได้นะคะ แล้วก็ส้มเนี่ย เป็นสีส้มใช่ไหมคะ ก็จะมีรสชาติเปรี้ยวๆ หวานๆ นะคะ เขาเรียกว่าส้มนะคะ ในภาพ ส่วนภาพที่เป็นภาพเสี้ยวๆ นะ ก็เป็นภาพที่ถูกตัดออกมาแล้วนะคะ เราก็จะเห็นเป็นลายของส้มนะคะ ก็คือ รอบๆ ขอบก็เป็นเปลือกส้มนะคะ ส่วนเนื้อของมัน ก็คือ อยู่ที่บนขอบขึ้นไปนะคะ ก็กินที่เฉพาะเนื้อของมันนะคะ รสชาติก็คือเปรี้ยวๆ หวานนะคะ บางครั้งเราก็ไปทำอะไร ไปทำน้ำผลไม้ ทำน้ำส้มอะไรยังงี้นะคะ ก็จะอยู่ในรูปแบบของน้ำผลไม้แท้นะคะ หรือว่าถ้าต้องการกินสดๆ ก็กินแบบกินทั้งเนื้อส้มแบบนี้ไปเลย

ภาพที่เก้าค่ะ ภาพที่เก้าเรียกว่า ผลไม้อะไรสีแดง อันนี้ก็เป็นผลไม้ฝรั่งด้วยนะคะ แล้วก็มี หาซื้อได้ที่ประเทศไทยเหมือนกันนะ เรียกว่าแอปเปิล แอปเปิล มีแอปเปิลอยู่สี่ลูกหรือว่าสี่ผลก็ได้นะ เรียกสี่ผลหรือว่าสี่ลูกก็ได้ เป็นภาษาพูดไปนะคะ มีแอปเปิลอยู่สี่ลูกนะคะ ก็ลักษณะแอปเปิลเนี่ย มันไม่ได้แบบว่าเป็นทรงกลมนะคะ มันจะเป็นหยักๆ นิดหนึ่งที่บริเวณหัวมันแล้วก็บริเวณตูดของมันนะคะ ทรงมันก็จะเป็นทรงลักษณะพิเศษนะ แอปเปิลก็จะมีสีเขียว สีแดงอะไรยังงี้ก็มีนะ สีออกแบบว่าคล้ำๆ แดงๆ คล้ำๆ แดงอ่อน แดงเข้มก็มีหลายชนิดนะคะ ส่วนในภาพเนี่ย แอปเปิลเนี่ย เป็นสีแดงนะคะ เป็นผลไม้ฝรั่งเนอะ ก็จริงๆ แล้วก็ที่ประเทศไทยปลูกได้เนอะ ก็ปลูกที่บริเวณภาคเหนือนะคะ แต่รสชาติมันอาจจะไม่ค่อยเหมือนแอปเปิลที่ต่างประเทศนักนะคะ เพราะว่าจริงๆ แล้วมันก็เป็นสินค้าราคาแพงนะ แอปเปิลราคาค่อนข้างแพง เวลาขายก็ขายเป็นลูกนะคะ ลูกละห้าบาท ลูกละสิบบาท ลูกละยี่สิบอะไรยังงี้นะ โดยเฉพาะถ้ามาจากต่างประเทศนะคะ ก็จะค่อนข้างแพงนะคะ

โอเคค่ะ ดูต่อไปนะคะ ที่ภาพที่สิบนะคะ ภาพที่สิบก็ เราก็จะได้เรียนรู้ผลไม้อีกห้าอย่างเหมือนกันนะคะ เราดูภาพที่สิบนะคะ ที่ตัวแรกนะคะ ตัวแรกเรียกว่ากล้วยนะ กล้วยนะคะ กล้วย แล้วก็ในภาพเนี่ย เราจะเห็นกล้วยอยู่สองหวี เวลามันอยู่ในพวงเดียวกันเราก็เรียกเป็นหวีใช่ไหม กล้วยสองหวีนะ ในหนึ่งหวี ในแต่ละหวีมีกี่ลูกอะ หวีแรกมีห้าลูก หวีที่สองมีหกลูกเห็นไหมคะ รวมทั้งหมดแล้วมีอยู่สิบเอ็ดลูกนะคะ แบ่งเป็นกล้วยสองหวีนะคะ กล้วยนะคะ ถ้าเกิดว่ายังไม่สุกมันก็เป็นยังไง เป็นสีเขียว เขียวมันก็กินไม่ได้นะ มันยังไม่นิ่มนะคะ กล้วยเวลาเราจะกินเนี่ย ก็คือต้องให้สุกก่อนนะคะ ต้องให้เนื้อมันนิ่มก่อนนะคะ ลักษณะกล้วยก็เวลากินก็ต้องเด็ดออกมาจากหวีก่อนใช่ไหมคะ แล้วก็ปอกเปลือกนะคะ ก็ฉีกๆ ลงมาเป็นชิ้นๆ เขาเขาเรียกว่าฉีกเปลือกลงมานะคะ แล้วก็กินตามปกตินะคะ กล้วยนี้เราก็เอามาดัดแปลงทำเป็นขนมได้เหมือนกันนะ เป็นขนมไทยนะ รู้จักไหมคะ ขนมไทยที่เรียกว่ากล้วยบวชชีนะคะ ก็ที่ประเทศไทยเราก็มีกล้วยหลายชนิดเหมือนกันนะคะ เป็นกล้วยเป็นผลไม้ที่ราคาถูกนะ แล้วก็มีหลายชนิด หรือว่าบางทีก็มีอยู่ตามบ้านตามไรงี้ด้วยเหมือนกันนะคะ ก็บางครั้งเวลาที่มันมีเยอะๆ มากๆ นะ เขาก็เอามาทำเป็นขนมนะ บางครั้งพอมันสุกมากเกินไปนะ เวลากินมันก็รสชาติมันก็จะอาจจะแบบเละๆ หน่อยใช่ไหมคะ เขาก็มาทำขนมนะ เป็นกล้วยมันสุกเกินไปก็มาทำเป็นขนมกินนะคะ ก็เอามาผ่าเป็นชิ้นๆ แล้วก็ทำผสมในพวกน้ำกะทิ ใส่น้ำตาล ใส่น้ำกะทิ ใส่เกลือนิดหน่อยนะคะ ก็เกิดเป็นขนมไทยขึ้นมา เรียกว่ากล้วยบวชชี ค่ะ ในภาพนี้ก็เป็นกล้วยที่สุกแล้วใช่ไหมคะ สุกแล้วมันก็จะเป็นสีเหลืองแล้วตรงขั้วของมันก็จะเป็นดำๆ หน่อยนะ ดำๆ ขั้วปลายช่วงปลายจุกของมันเนี่ย ก็เป็นดำๆ ก็แสดงว่ามันสุกแล้ว ถ้ายังไม่สุกมันก็จะเขียว มันก็จะแข็งนะคะ

โอเคภาพต่อมาค่ะ ภาพต่อมาเราเรียกว่าเงาะ อะ เงาะ ออกเสียงอยากนิดหนึ่งนะ เงาะ เงาะ ในภาพนี้มีเงาะอยู่สามลูกนะคะ เงาะสามลูกนะ ลักษณะเงาะก็เป็นลักษณะพิเศษนะคะ เขาจะมีขนรอบตัวด้วย เงาะมีขนรอบตัวนะคะ ตัวของมันมีสีแดง ส่วนขนของมันจะมีสีเขียว อันนั้นแสดงว่ามันยังสดอยู่เนอะ แต่ว่าถ้ามันเริ่มมีแบบขนของมันเริ่มคล้ำๆ ดำๆ แล้ว แสดงว่าเงาะมันเก็บมานานแล้ว มันไม่สด เขาเรียกว่า ไม่สด เก็บมานานแล้วนะคะ เงาะอาจจะเก่าแล้วนะคะ ดังนั้นเงาะใหม่ๆ นี้ก็ต้องเป็นเงาะสดๆ ใหม่ๆ ก็คือ ต้องตัวมันสีแดงนะ ตัวเปลือกมันนะ สีแดง แล้วก็ตัวขนของมันนะคะ ขนรอบๆ ตัวมันเนี่ย ก็จะเป็นสีเขียวสดนะคะ ก็ในภาพเราก็จะเห็นเงาะนะคะ ลูกที่สามที่อยู่ด้านล่างนะ ถูกปอกเปลือกออกครึ่งหนึ่งใช่ไหมคะ เราก็จะเห็นเนื้อขาวๆ นะ ลักษณะเงาะเนี่ย ก็จะเป็นด้านในเป็นเนื้อขาวๆ นะคะ และในสุดของมัน มันก็จะมีเม็ดเงาะอยู่ตรงกลางนะคะ เวลากินเนี่ย มันก็อร่อยมากนะ รสชาติมันหวานอร่อยมากเลยนะคะ แล้วก็มันก็จะอยู่ในช่วง น่าจะเป็นช่วงฤดูร้อนนะ ช่วงนี้แหละ ช่วงเมษา พฤษภา มิถุนาไรยังงี้นะคะ ก็น่าจะมีนะคะ เป็นผลไม้อย่างหนึ่งที่ผู้พูดชอบมากเลยนะคะ เพราะว่ามีรสชาติหวานอร่อยกรอบนะคะ โดยเฉพาะถ้าเกิดแช่ตู้เย็นแล้วมันก็จะกรอบมากนะคะ

โอเค ภาพต่อมานะคะ ภาพกลางนะคะ ของภาพที่สิบ อันนี้เราเรียกว่าอะไร สีม่วงๆ นะคะ ผลไม้สีม่วงนะคะ เปลือกหนานะคะ ส่วนด้านในก็จะมีตัวเนื้อของมันเนี่ย เป็นเนื้อสีขาวนะ แล้วก็แบ่งเป็นกลีบๆๆ นะคะ แบ่งเป็นกลีบนะคะ มองแล้วคล้ายๆ ส้ม แต่มันไม่ใช่ส้มนะ หมายถึงเนื้อด้านในนะคะ อันนี้เราเรียกว่ามังคุด อา ในภาพนี้เราเห็นมังคุดเป็นผลไม้มังคุดนะคะ อันนี้ก็มีในช่วงหน้าร้อนเหมือนกันนะ จะออกช่วงหลังทุเรียนนิดหน่อยนะคะ ก็มังคุดเป็นยังไง ผลไม้ ก็มันสวยนะคะ มันมีเปลือกหนานะ เปลือกของมันเนี่ย เป็นสีม่วง ม่วงเข้มเลยนะคะ แล้วเวลาถ้ามันสุกแล้วเนี่ย มันก็จะนิ่มๆ นิดหนึ่งบริเวณเปลือกนะคะ สีมันก็จะเป็นสีม่วงแบบ เขาเรียกว่าอะไรอะ ม่วงเข้มๆ หน่อยนะคะ แต่ถ้ามันยังไม่สุกเนี่ย มันจะแข็งนิดหนึ่งนะคะ มันก็จะเป็นสีม่วง แต่ม่วงแบบแข็งๆ นะคะ แล้วก็บริเวณขั้วมัน บริเวณจุกมันเนี่ย มันก็จะมีเปลือกที่ขั้วของมันก็จะเป็นสีเขียวๆ ใช่ไหม เราจะเห็นอยู่มีอยู่สามสี่กลีบอยู่ด้านบนนะคะ เป็นบริเวณหัวของมันนะ ถ้าเราเห็นก็เราก็จะสังเกตได้นะ ถ้าหัวของมันเขียวมันก็สดใช่ไหมคะ แต่ถ้าหัวของมันเริ่มคล้ำแล้ว แสดงว่าเก็บมานานแล้วนะคะ ส่วนเนื้อในของมันนะ สังเกตในภาพของตัวรูปที่มันผ่าครึ่งไว้นะคะ เนื้อในของมันก็จะเป็นสีขาวนะ แล้วก็เป็นกลีบๆ นะคะ เป็นกลีบๆ นะ เวลากินก็แยกเป็นกลีบได้นะคะ ผลไม้นี้ก็เป็นผลไม้ที่มีชื่อเสียงของประเทศไทยเหมือนกันนะ มังคุด แล้วก็ราคาค่อนข้างแพงเลยทีเดียว เพราะว่า เขาเรียกว่าอะไรอะ มันมีน้อยอะ มันออกมาน้อยไรยังงี้นะคะ ก็ในภาพเรียกว่ามังคุดรสชาติก็ออกเปรี้ยวๆ หวานๆ นะคะ แต่จะหวานมากกว่าเปรี้ยวนะคะ ผลไม้นี้อร่อย กินแล้วเย็นชื่นใจนะคะ อันนี้เราก็ไม่ได้เอาไปทำขนมอะไรนะคะ เราก็กินเป็นผลไม้นะคะ เป็นเขาเรียกว่าอะไรช่วงเป็นของว่าง หรือว่าเป็นหลังอาหารไรยังงี้ก็ได้

ภาพที่สิบนะคะ ภาพที่สิบภาพต่อมา หลังถัดจากมังคุด ก็คือ ทุเรียนนะ เขาเรียกว่าทุเรียน หลายๆ คนอาจจะรู้จักทุเรียนนะคะ แต่อาจจะไม่เคยกินนะ เพราะว่ามันมีเป็นลักษณะพิเศษนะคะ ค่อนข้างพิเศษนะคะ มันมีหนามอย่างในภาพเนี่ย เป็นทุเรียนนะ มันก็จะเป็นทรงกลมๆ รีๆ แล้วก็มีหนามรอบตัว หนามของมันนี้แหลมมากนะคะ แหลมๆ จริงๆ แบบทำร้ายคนได้เลย ทำให้แบบเจ็บได้เลยนะ แล้วลูกมันก็หนักมาก เพราะว่าตัวเปลือกมันนะ เปลือกมันหนามาก ส่วนเนื้อในของมันมีนิดเดียวเองนะคะ ก็ทุเรียนเนี่ย เวลาจะกินแล้วก็ต้องแบบ เขาเรียกว่าอะไรอะ ต้องผ่าเป็นอะ เพราะผ่าไม่เป็นอาจจะกินยากนะ ต้องมีจุดผ่าให้ดีๆ เพราะว่าทุเรียนเนี่ย มันจะแบ่งเป็นช่วงๆ เขาเรียกเป็นพู เป็นพูรอบๆ ตัวนะคะ เวลาแกะก็ต้องแกะเป็นช่องๆ ของมันไปนะคะ มันจะได้เจอเนื้อที่ถูกต้องนะคะ ก็ส่วนใหญ่เวลาไปซื้อทุเรียนก็จะมีคนที่ขาย คนขายผลไม้นะคะ เขาก็จะปอกเปลือกมาให้เลยนะคะ แล้วใส่กล่องให้เราเลยให้เราไปกินที่บ้านได้นะคะ อะในภาพทุเรียนนะคะ ถ้ามันยังไม่สุกมันก็จะเขียวเข้ม แต่ถ้ามันสุกแล้วเขียวมันก็จะเป็นเขียวแบบเขียวอ่อนๆ ลงมาหน่อยนะคะ เขียวแบบไม่ใช่เขียวสดอะนะคะ แล้วก็เนื้อข้างในของมันนะ ก็จะเป็นสีเหลือง เนื้อนิ่มๆ สีเหลืองนะคะ สีเหลืองมาก แล้วก็มีรสชาติที่หวานจัด คือ หวานมากเลยๆ นะคะ แล้วก็เขาเรียกว่าอะไรอะ มีเม็ดด้วย ด้านในก็มีเม็ดด้วยนะคะ ส่วนกลิ่นของมันเนี่ย ถ้าคนชอบก็ชอบนะ ถ้าคนไม่ชอบก็คือไม่ชอบ เพราะว่ามันจะมีกลิ่นค่อนข้างพิเศษนะคะ มันก็จะมีคนกลุ่มหนึ่งที่ชอบกินทุเรียนมาก กับคนอีกกลุ่มหนึ่งที่ไม่กินเลย เพราะว่าไม่ชอบกลิ่นของมันไรอย่างเงี้ย มันเป็นกลิ่นที่พิเศษมากๆ ก็แล้วแต่คนชอบนะคะ สำหรับผู้พูดเองนี่ก็ชอบมากเลยนะคะ กลิ่นทุเรียนหอมอร่อยนะคะ ทุเรียนนี้ถ้าเกิดว่าเวลามันมีออกมาเยอะๆ ในตลาดเนี่ย เราก็มีการแปรรูปได้นะคะ พวกเกษตรกรก็เอาไปแปรรูปได้เป็นพวกทุเรียนทอด ทุเรียนกรอบไรอย่างเงี้ย ทำแล้วคล้ายๆ กับมันฝรั่งทอดไรอย่างเงี้ยนะคะ โดยใช้พวกทุเรียนอ่อนเนี่ย เอาไปทำนะ ซึ่งในมันก็มีผลิตภัณฑ์ของทุเรียนออกมาหลายอย่างนะ ก็เป็นทุเรียนทอด ทุเรียนกรอบที่ทำจากทุเรียนอ่อนนะคะ ส่วนทุเรียนแก่ก็เอามาขายเป็น เขาเรียกขายยังไง กินสดนะคะ ส่วนถ้ามันแก่มากนะ หรือว่ามันสุกมากเกินไป มันก็กินไม่อร่อยใช่ไหมคะ เขาก็เอาไปทำเป็นทุเรียนกวนนะ มันก็มีในรูปแบบได้หลายประเภทนะคะ หรือว่าถ้ามันสุกมากเกินไปมันกินไม่อร่อย ก็มาทำเป็น เขาเรียกว่าข้าวเหนียวทุเรียนนะ ลักษณะคล้ายๆ กับเขาเรียกว่าอะไรอะเป็น คล้ายๆ กับกล้วยบวชชีนั้นแหละ ก็คือ ใช้ส่วนผสมเหมือนๆ กันนะ ก็คือ ใช้กะทิ ใช้น้ำตาลนะคะ แล้วก็ใช้เนื้อทุเรียนเนี่ย เข้าไปต้มด้วยเลยนะคะ เข้าไปต้มกับน้ำกะทิแล้วทำให้เป็นน้ำทุเรียนนะ กะทิแล้วก็เวลากินเนี่ย เขามากินกับข้าวเหนียวมูนนะคะ ซึ่งข้าวเหนียวมูน ก็คือ เป็นข้าวเหนียวอย่างเดียวกันนั้นแหละ ที่เรากินกับมะม่วงสุกนะคะ

ค่ะ สำหรับตัวสุดท้ายนะ ภาพที่สิบนะคะ ภาพที่สิบ เราเรียกว่าขนุน ขนุนนะคะ ลักษณะผลไม้ตัวนี้มันก็เป็นลูกใหญ่นะคะ ลูกใหญ่ คล้ายๆ กับทุเรียนนั้นแหละ แต่ว่ามันก็มีหนามเหมือนกันนะ แต่หนามมันเล็กมากๆ เลย มันอยู่รอบตัวเลยมีหนามเล็กมากๆ จริงๆ แล้วสามารถจับได้ จับทั้งลูกได้นะ หนามมันไม่ได้แหลมคมอะไรมากเหมือนกับตัวทุเรียนนะคะ ลักษณะของขนุนนี้ ก็คือ ถ้ามันยังไม่สุกมันก็จะเป็นเขียวอ่อนนะ แต่ถ้ามันสุกแล้วลูกมันก็จะใหญ่ แล้วก็ภายนอกมันก็จะดูแบบเหลืองๆ เขียวๆ นะคะ ดูแล้วว่ามันสุกนะคะ ก็เนื้อในของมันนะคะ มันก็เป็นผลไม้ที่แกะค่อนข้างยากนะคะ เพราะว่ามียางเยอะ ตัวผลไม้นี้มันมียางเยอะนะคะ เวลาแกะเนี่ย มันเขาเรียกว่าอะไร ต้องแกะออกมาเป็นชิ้นๆ นะคะ ตัวขนุนเนี่ย แล้วก็ถ้ามันสุกแล้วเนี่ย เนื้อในของมันก็จะเป็นสีเหลืองนะ เป็นสีเหลือง แล้วก็ต้องแกะออกมาเป็นชิ้นๆ ในการแกะบางครั้งต้องใช้น้ำมันพืชเป็นตัวช่วย เพราะว่ามันมียางเยอะนะคะ ตัวขนุนเนี่ย มันมียางเยอะ ต้องใช้น้ำมันช่วย เพราะไม่งั้นเนี่ย มันจะติดมือ ติดอะไรแล้วมันทำให้แกะลำบากนะคะ ขนุนเนี่ย ก็ส่วนใหญ่ ก็คือ เราก็ไม่ได้ซื้อกินทั้งลูกอย่างงี้ใช่ไหมคะ ส่วนใหญ่เวลาเราซื้อกินนะ เขาก็จะแกะไว้เรียบร้อยแล้วนะคะ แกะพร้อมรับประทานนะ

ค่ะ สำหรับภาพนี้นะคะ เราก็ได้เรียนรู้อะไร ผลไม้ไทยนะคะ จำนวนมากเลยทีเดียวนะคะ ที่ และนอกจากนี้มันก็ยังมีอีกมากมายหลายประเภทนะคะ ที่มีอยู่ที่ประเทศไทยนะคะ เพราะว่าประเทศไทยก็เป็นประเทศที่มีอากาศค่อนข้างสมบูรณ์นะคะ ในการปลูกพืชผักผลไม้นะคะ ดังนั้นทำให้มันมีผลไม้มากมายหลายชนิดนะคะ ให้เลือกตามฤดูกาลนะคะ ดังนั้นช่วงเวลามันอาจจะออกมาไม่ได้พร้อมกันทุกอย่างนะคะ แต่ผลไม้แต่ละอย่างก็จะออกตามเทศกาลนะคะ มันจะมีช่วงฤดูกาลของมันนะคะ บางครั้งก็ไม่ได้หากินได้ตลอดเวลานะ ต้องกินได้เฉพาะฤดูกาลของมันนะคะ ค่ะ สำหรับภาพนี้ก็จบเพียงเท่านี้นะคะ แล้วภาพต่อไปเป็นภาพอะไรก็ติดตามต่อไปนะคะ สำหรับวันนี้สวัสดีค่ะ